钦定古今图书集成/明伦汇编/氏族典/第484卷 > 《廖用贤尚友录》 > 廖镛
## 钦定古今图书集成/明伦汇编/氏族典/第484卷 > 《廖用贤尚友录》 > 廖镛

按《万姓统谱》：镛，永忠嫡孙，任散骑舍人，历官至都督。
建文时，与议兵事，宿卫殿庭。靖难后，上以廖、侯两子，
镛与铭尝受学，方孝孺，令召之。孝孺怒曰：“汝读几年
书，还不识个是字？”复命，上怒，令军校收孝孺。孝孺杖
衰绖至阙下，大哭。上大怒，刑之聚宝门外。凡七日，骂
声不绝。廖两子拾遗骸骨，葬聚宝门外山上。甫毕，廖
氏亦见收两子，遂逃去。永乐元年被获，论死。